**VÁCI VÁROSFEJLESZTŐ KFT.**

**2600 VÁC, KÖZTÁRSASÁG ÚT 34.**

**AJÁNLATKÉRŐ DOKUMENTUMOK**

**Gumiburkolat beszerzése**

**TÁRGYÚ**

**KÖZBESZERZÉSNEK NEM MINŐSÜLŐ VERSENYEZTETÉSI ELJÁRÁSHOZ**

**2022. november**

1. **Ajánlatkérő neve, címe, telefon (e-mail):**

Váci Városfejlesztő Kft.

2600 Vác, Köztársaság út 34.

Telefon: 06-27/510-107

E-mail: info@vacholding.hu

1. **A versenyeztetési eljárás fajtája:**

Hirdetménnyel induló, tárgyalás nélküli versenyeztetési eljárás. Jelen eljárás a 2015. évi CXLIII. közbeszerzésről szóló törvény (továbbiakban: Kbt.) hatálya alá nem tartozik, tekintettel arra, hogy az eljárás becsült értéke nem éri el a nemzeti értékhatárt.

1. **A dokumentáció rendelkezésre bocsátásának módja, határideje, annak beszerzési helye és pénzügyi feltételei:**

Ajánlatkérő a dokumentációt térítésmentesen, egyidejűleg, elektronikus úton bocsátja ajánlattevők rendelkezésére. Az Ajánlattételi Dokumentáció *(a továbbiakban: Dokumentáció)* közzétételre kerül a [www.vac.hu](http://www.vac.hu) és a [www.vacholding.hu](http://www.vacholding.hu) honlapokon.

1. **A beszerzés tárgya és részletes leírása:**

Tárgya: **Gumiburkolat beszerzése**

45x1000x1000mm szórt zöld A45 esésvédő gumilap, HIC=1,50 m 281 m2

60x1000x1000mm szórt zöld A60 esésvédő gumilap, HIC=2,00 m 275 m2

Conibond-T telepítő szalag gumilapokhoz, 30cm széles (ragasztó anyagot nem tartalmaz) 556 fm

Gumiragasztó 10kg-os TETRAPUR-156 (30 m2 gumilap leragasztásához elegendő) 19 db.

Raklap 1000x1000 mm – betétdíjas (A betétdíj összege a sérülésmentes raklap visszaszállításakor visszafizetésre kerül!) 24 db

Nyertes ajánlattevő a szerződés megkötését követően köteles a termékeket saját telephelyén tárolni. Ajánlatkérő a szerződés időtartama alatt tájékoztatja nyertes ajánlattevőt a szállítás pontos időpontjáról és helyéről.

Nyertes ajánlattevő a tájékoztatás követő 8 napon belül köteles leszállítani hiánytalanul és hibamentesen a termékeket.

1. **A szerződés meghatározása:**

Adásvételi szerződés

1. **A szerződés időtartama, teljesítés helye:**

A szerződés hatálybalépésétől számított 150 naptári nap.

2600 Vác, Deákvári fasor 2.

1. **Az ellenszolgáltatás teljesítésének feltételei:**

Finanszírozási mód: előlegszámla és végszámla formájában

Számlázás: Nyertes ajánlattevő 1 db előlegszámla és 1 db végszámla benyújtására jogosult.

Az előlegszámla benyújtása: A megrendelés kézhezvételét követő 2 naptári napon belül.

Az előlegszámla kiegyenlítése: A számla kézhezvételét követő 2 naptári napon belül a bruttó vételár 50 %-a.

A végszámla benyújtása: a szerződésszerű teljesítést követő 2 naptári napon belül.

A végszámla kiegyenlítése: A számla kézhezvételét követő 2 naptári napon belül a fennmaradó bruttó vételár 50 %-a.

Ajánlatkérő az ellenszolgáltatás összegét, a teljesítésigazoással igazolt szerződésszerű teljesítést követően átutalással fizeti meg a Ptk. 6:130. § (1) rendelkezései alapján, az előlegszámla összegét 2 napon belül, a végszámla összegét 2 napon belül naptári napon belül.

Az ajánlat, a számlázás, az elszámolás és a kifizetés pénzneme: HUF.

Vonatkozó jogszabályok különösen:

* A Polgári Törvénykönyvről szóló 2013. évi V. törvény;
* Az általános forgalmi adóról szóló 2007. évi CXXVII. törvény.
* A behajtási költségátalányról szóló 2016. évi IX. törvény.

Az ellenszolgáltatás teljesítésének részletes feltételeit a szerződéstervezet tartalmazza.

1. **Szerződést biztosító mellékkötelezettségek:**

Késedelmi kötbér, meghiúsulási kötbér.

Ajánlatkérő visszalépése: a megrendeléstől való teljes vagy akár részleges visszalépés esetén a nyertes ajánlattevő a vételár 20%-át sztornírozási díjként kiszámlázza Ajánlatkérő felé.

Jótállás: 36 hónap. Abban az esetben, amennyiben valamely termék esetén jogszabály ennél hosszabb időtartamú jótállást határoz meg, abban az esteben a jogszabály által meghatározott időtartam az irányadó.

A szerződést biztosító mellékkötelezettségek részletes szabályait a szerződéstervezet tartalmazza.

1. **Az ajánlatok bírálati szempontja:**

A legalacsonyabb összegű ellenszolgáltatás, **Nettó vételár (nettó HUF).**

Ajánlattevő az ajánlattételi határidő lejártától kezdve kötve van ajánlatához.

Ajánlatkérő felhívja a figyelmet arra, hogy az ellenértéknek (ajánlati árnak) tartalmaznia kell az összes, a teljesítés során a nyertes ajánlattevő részéről felmerülő költséget, továbbá minden járulékos költséget, amely az Ajánlatkérő Dokumentumokban meghatározott feltételekkel a szerződés szerinti teljesítéséhez szükséges – függetlenül azok formájától és forrásától, pl. vám, különböző díjak és illetékek, utazási, nyomtatási, kommunikációs és szállásköltség stb. Ajánlatkérő felhívja a figyelmet, hogy az ajánlati ár a szerződés megkötésétől kötött, az csak a szerződésben meghatározott esetek fennállása esetén változhat. Az ajánlatok kidolgozásakor vegyék figyelembe, hogy az ajánlati árnak teljes körűnek kell lennie, vagyis magába kell foglalni minden ajánlattevői kifizetési igényt.

**A felolvasó lapon** a megajánlott áruk **„*Nettó vételár (HUF)*”-át *(„Nettó összesen Ft” oszlopok összegét)* kell feltüntetni, továbbá a felolvasó lapon szereplő nettó vételárat és a kereskedelmi ajánlatban szereplő nettó egységárakat *pozitív egész számban kell megadni*.**

Amennyiben ajánlattevő a felolvasó lapon szereplő nettó vételárat és a kereskedelmi ajánlatban szereplő nettó egységárakat nem pozitív egész számban adja meg***, úgy Ajánlatkérő az ajánlatot érvénytelennek minősíti.***

Az ajánlatban szereplő árnak fix árnak kell lennie, vagyis az ajánlattevő semmilyen formában és semmilyen hivatkozással nem tehetnek változó árat tartalmazó ajánlatot.

Az ajánlattevő csak Forintban (HUF) tehet ajánlatot és a szerződéskötés valutaneme is csak ez lehet.

Az ajánlatok csak banki átutalásos fizetési módot tartalmazhatnak, minden egyéb fizetési mód elfogadhatatlan az Ajánlatkérő számára.

Ajánlatkérő nem fogad el irreális vagy nem teljesíthető, vagy nem érvényesíthető megajánlásokat.

* 1. **Kereskedelmi ajánlat**

Ajánlatkérő felhívja ajánlattevők figyelmét, hogy ajánlattevőnek ajánlata részeként kereskedelmi ajánlatot kell benyújtania.

Ajánlattevőnek ajánlata részeként benyújtott kereskedelmi ajánlat excel tábla kitöltése során meg kell adnia az Ajánlattevő által megajánlott termék nettó egységárát, nettó összárát.

**Nettó egységár** alatt Ajánlatkérő 1 db termék árát érti.

**Nettó összár alatt** Ajánlatkérő az előírt mennyiség és a nettó egységár szorzatát érti.

Ajánlatkérő szerkeszthető elektronikus ártáblázatot is az ajánlattevők rendelkezésére bocsájt. ajánlattevőknek ajánlatuk részeként csatolniuk kell a kitöltött ártáblázatot *(kereskedelmi ajánlat)*, megtartva a szerkeszthető elektronikus ártáblázat formátumát és sorrendjét.

Ajánlattevők feladata, hogy a felolvasó lapon szereplő értékelési szempontra tett megajánlását alátámasztó, a közbeszerzési dokumentumok részét képező ártáblázatot megfelelően kitöltse. Felhívjuk az ajánlattevők figyelmét, hogy a szerkeszthető elektronikus ártáblázatban tilos átírást, javítást vagy bármi egyéb módosítást eszközölni, továbbá szintén tilalmazott egyes sorokat összevonni, az egyes tételekhez tartozó mennyiségeket megváltoztatni, vagy a mennyiség egységét megváltoztatni. ***Ezekben az esetekben Ajánlatkérő az ajánlattevő ajánlatát érvénytelennek nyilvánítja. Valamennyi költségvetési sort be kell árazni!***

Amennyiben ajánlattevő Ajánlatkérő által vétett képlethibát, vagy bármilyen elírást tapasztal a kiadott excel táblában, abban az esetben ajánlattevőnek **kiegészítő tájékoztatás kéréssel** kell Ajánlatkérőhöz fordulnia.

A részletes árajánlatot ajánlattevő cégszerű aláírásával kell ellátni, legalább annak főösszesítőjén.

A kereskedelmi ajánlatban megnevezett termékekkel egyenértékűek megajánlhatók, de alacsonyabb színvonalú nem (a kiírt anyagok gyártmánya, típusa az ajánlatkérő szerinti ideális megoldást jelenti, de ajánlatot tenni lehet ezzel egyenértékű, minőségű és műszaki adataiban hasonló jellemzőkkel rendelkező egyéb berendezésekkel, anyagokkal is).

**Ez esetben ajánlattevőnek jeleznie kell a kereskedelmi ajánlatban (meghagyva az eredeti sort, nulla mennyiséggel szerepeltetve, alá egy új sor beszúrásával *dőlt* és/vagy vastag betűvel beleírva a megajánlandó termékeket) a típusmódosulást. Egyúttal csatolni kell az Ajánlatevő általa megajánlott termék egyenértékűségét alátámasztó dokumentumokat** (különösen fényképes termékismertető és/vagy részletes műszaki leírás és/vagy CE tanúsítvány és/vagy gyártói megfelelőségi nyilatkozat) is.

A kereskedelmi ajánlatban konkrét típussal megnevezett termékekkel akkor tekinti Ajánlatkérő egyenértékűnek az ajánlattevő által megajánlott termékeket, amennyiben az minőségben és műszaki adataiban egyenértékű jellemzőkkel rendelkezik az Ajánlatkérő által előírt termékekkel.

A fentieken (az egyenértékű termék megajánlásán) kívül az ajánlattevő nem jogosult a kereskedelmi ajánlat tételeinek módosítására.

**Amennyiben ajánlattevő ajánlatához nem kerül csatolásra ártáblázat és/ vagy valamely egységár nem kerül kitöltésre az az ajánlat érvénytelenségét jelenti, nem számítási hibának minősül. A szerződés átalánydíjas szerződés.**

1. **Annak meghatározását, hogy az ajánlattevő tehet-e többváltozatú (alternatív) ajánlatot, valamint a részajánlattételi lehetőségre vonatkozó előírás:**

Ajánlatkérő tárgyi beszerzési eljárás vonatkozásában nem teszi lehetővé a részekre történő ajánlattételt, és ajánlattevő nem tehet többváltozatú ajánlatot.

1. **Annak meghatározása, hogy Ajánlatkérő hiánypótlási lehetőséget biztosít-e:**

Ajánlatkérő jogosult biztosítani a hiánypótlás lehetőségét az általa kiválasztott ajánlattevő(k) számára. A hiánypótlásra vagy a felvilágosítás nyújtására vonatkozó felszólítást Ajánlatkérő közvetlenül küldi meg az általa kiválasztott ajánlattevő(k) részére, megjelölve a határidőt, továbbá a hiánypótlási felhívásban a pótlandó hiányokat.

A hiányok pótlása csak arra irányulhat, hogy az ajánlat megfeleljen az Ajánlatkérő Dokumentumok és a jogszabályok előírásainak.

A hiánypótlás során az ajánlatban szereplő iratokat módosítani és kiegészíteni is lehet. **Hiánypótlás során az ajánlattevő az értékelési szempontokra tett megajánlásait nem módosíthatja.** Amíg ajánlattevő számára hiánypótlásra vagy felvilágosítás nyújtására határidő van folyamatban, az ajánlattevő pótolhat olyan hiányokat, amelyekre nézve Ajánlatkérő nem hívta fel hiánypótlásra.

Ajánlatkérő jogosult újabb hiánypótlást elrendelni, ha a korábbi hiánypótlási felhívás(ok)ban nem szereplő hiányt észlelt. Nem köteles Ajánlatkérő újabb hiánypótlást elrendelni, ha a hiánypótlással az ajánlattevő az ajánlatban korábban nem szereplő gazdasági szereplőt von be az eljárásba, és e gazdasági szereplőre tekintettel lenne szükséges az újabb hiánypótlás.

Ajánlatkérő kizárólag csak olyan felvilágosítást kérhet, amely az ajánlat elbírálása érdekében szükséges.

Ajánlatkérő köteles meggyőződni arról, hogy a hiánypótlás vagy a felvilágosítás megadása az ebben a pontban foglaltaknak megfelel. Ha a hiánypótlás, felvilágosítás megadását nem, vagy nem az előírt határidőben teljesítették, kizárólag az eredeti ajánlati példányt lehet figyelembe venni az elbírálás során.

Amennyiben a felolvasó lapon szereplő ajánlati ár, valamint az ár részletezőben szereplő nettó összárak összege között ellentmondás és/vagy eltérés tapasztalható, abban az esetben Ajánlatkérő írásban felszólíthatja az ajánlattevőt a szükséges számítási hiba kijavítására, valamint a számítási hiba kijavítása következtében javított dokumentumok benyújtására.

1. **Kizáró okok, alkalmassági feltételek**

A jelen beszerzési eljárásban nem lehet Ajánlattevő és alvállalkozó az, aki:

1. jogerős végzéssel elrendelt végelszámolás alatt áll, vagy ellene csőd-, felszámolási eljárás, vagy egyéb, a megszüntetésére irányuló, jogszabályban meghatározott eljárás van folyamatban;
2. tevékenységét felfüggesztette, vagy akinek tevékenységét felfüggesztették;
3. egy évnél régebben lejárt adó-, vámfizetési vagy társadalombiztosítási járulékfizetési kötelezettségének - a letelepedése szerinti ország vagy az ajánlatkérő székhelye szerinti ország jogszabályai alapján - nem tett eleget, kivéve, ha megfizetésére halasztást kapott;
4. gazdasági, illetve szakmai tevékenységével kapcsolatban jogerős bírósági ítéletben megállapított bűncselekményt követett el, amíg a büntetett előélethez fűződő hátrányok alól nem mentesült; vagy akinek tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. §-a (2) bekezdés b), vagy g) pontja alapján a bíróság jogerős ítéletében korlátozta, az eltiltás ideje alatt, vagy ha az ajánlattevő tevékenységét más bíróság hasonló okból és módon jogerősen korlátozta;
5. korábbi - három évnél nem régebben lezárult - beszerzési eljárásban hamis adatot szolgáltatott és ezért az eljárásból kizárták, vagy a hamis adat szolgáltatását jogerősen megállapították, a jogerősen megállapított időtartam végéig.
6. nem minősül a nemzeti vagyonról szóló 2011. évi CXCVI. törvény 3. § (1) bekezdés 1. pontja **szerinti átlátható szervezetnek.**

Ajánlatkérő az elektronikusan elérhető közhiteles adatbázisokat ellenőrzi, hogy ajánlattevő és alvállalkozó nem áll az előírt kizáró okok hatálya alatt.

Amennyiben ajánlattevő nem szerepel a NAV köztartozásmentes adatbázisában, abban az esetben köteles benyújtani a Nemzeti Adó és Vámhatóság által kiállított nullásigazolást, vagy KOMA igazolást.

Alkalmatlan Ajánlattevő a szerződés teljesítésére, ha:

- nem rendelkezik jelen Dokumentáció kiküldésétől számított elmúlt 1 évben min. nettó 2.000.000,- Ft értékben megvalósított gumiburkolat eladása/szállítása tárgyú referenciával.

- nem rendelkeznek az általa megajánlott termékek MSZ EN 1177:2018 vagy azzal egyenértékű megfelelőségi tanúsítvánnyal.

Ajánlattevő az ajánlatában nyilatkozik az elmúlt 12 hónapban végzett, a beszerzés tárgyával egyező referenciájáról (szerződés tárgya, a teljesítés időtartama, a szerződő partner neve, annak elérhetősége, a szerződés nettó összege) *(7. sz. melléklet)*.

Ajánlattevő ajánlata részeként benyújtja az általa megajánlott termékekre vonatkozó MSZ EN 1177:2018 vagy azzal egyenértékű megfelelőségi tanúsítvány egyszerű másolati példányát.

1. **Az ajánlattételi határidő:**

***2022 november 30. 12:00 óra***

Az ajánlatoknak ezen határidőig Ajánlatkérő rendelkezésre kell állnia, a kézbesítésből származó bárminemű késedelem az ajánlattevő felelőssége.

1. **Az ajánlat benyújtásának módja:**

Az ajánlatot 1 pld szkennelt formában kell benyújtani az ajánlattételi határidő lejártáig seres.csaba@vacholding.hu, varga.borbala@vacholding.hu, vasvari.ede@vacholding.hu és info@vacholding.hu e-mail címekre.

1. **A beszerzési eljárás, valamint az ajánlattétel nyelve:**

A beszerzési eljárás nyelve magyar. Ennek megfelelően az ajánlatot magyar nyelven kell beadni, az eljárás során mindennemű levelezés és szóbeli kapcsolattartás magyar nyelven történik.

Amennyiben bármely, az ajánlathoz csatolt okirat, igazolás, nyilatkozat, stb. nem magyar nyelven kerül kiállításra, úgy azt az ajánlattevő magyar nyelvű fordításban is köteles becsatolni Ajánlatkérő a nem magyar nyelven benyújtott dokumentumok ajánlattevő általi fordítását is elfogadja. A fordítás tartalmának helyességéért az ajánlattevő felel.

1. **Az ajánlatok visszavonása, ajánlati kötöttség**

Az ajánlattevő ajánlatát az ajánlattételi határidő lejártáig írásban vonhatja vissza, valamint hosszabbíthatja meg indokolás nélkül.

Az ajánlati kötöttség időtartama: az ajánlattételi határidő lejártától számított ***30 nap***, melyet ajánlatkérő az ajánlati kötöttség lejártát megelőzően az ajánlattevőnek megküldött írásos értesítés útján meghosszabbíthat.

Az ajánlattételi határidő lejártával az ajánlattevő ajánlati kötöttsége beáll, melynek értelmében ajánlattevőnek – nyertesnek történő minősítése esetén – sincs lehetősége ajánlata, vagy a jelen dokumentáció bármely – akárcsak rész – kérdésének megváltoztatására, hiánypótlás keretében sem, továbbá az ajánlati kötöttség idején belül nem vonhatja vissza ajánlatadó az ajánlatát.

1. **Az eredményhirdetés időpontja:**

Az Ajánlatkérő az Ajánlattevőket a döntése meghozatala napját követő 5 munkanapon belül, írásban értesíti az eljárás eredményéről. Az eljárás eredményéről szóló értesítés: Ajánlatkérő eredményhirdetést nem tart.

1. **A szerződéskötés tervezett időpontja:**

Ajánlatkérő eredményes beszerzési eljárás alapján a szerződést a nyertes ajánlattevővel – közös ajánlattétel esetén a nyertes ajánlattevőkkel – köti meg a beszerzési eljárásban közölt végleges feltételek, szerződéstervezet és ajánlat tartalmának megfelelően.

Az eljárás eredményéről szóló tájékoztató megküldésének napját követő 30 napon belül. Ajánlatkérő rögzíti, hogy a szerződést az ajánlati kötöttség időtartama alatt fogja megkötni, azzal, hogy amennyiben arra az eljárás eredményessége mellett nem lenne lehetőség, jogosult a kötöttség idejét az ajánlattevő írásos értesítése mellett meghosszabbítani.

Ajánlatkérő csak az eljárás nyertesével kötheti meg a szerződést az értesítéstől számított 30 napon belül, vagy – a nyertes visszalépése esetén – az ajánlatok értékelése során a következő legkedvezőbb ajánlatot tevőnek minősített ajánlattevővel, ha őt az eljárásról szóló döntésben megjelölte. Ezt követően a nyertes ajánlattevő kizárásra kerül valamennyi, Ajánlatkérő által lefolytatásra kerülő beszerzési eljárásból a szerződéskötés megtagadását követő 24 hónap időtartamra.

A nyertes ajánlattevő és – az előző bekezdés szerinti esetben – a második legkedvezőbb ajánlatot tett ajánlattevő ajánlati kötöttsége az az eljárás eredményéről szóló tájékoztatónak az ajánlattevők részére történt megküldése napjától számított 30 nappal meghosszabbodik.

1. **Egyéb információk:**
2. A beérkező ajánlat semmiféle kötelezettséget nem ró az Ajánlatkérőre. Ajánlatkérő fenntartja magának a jogot, hogy a beérkező ajánlatot visszautasítsa az ok/okok megjelölése nélkül abban az esetben is, ha az ajánlat mindenben megfelel az Ajánlatkérő által kibocsátott Dokumentációnak. Jelen Dokumentáció Ajánlatkérőre semmiféle kötelezettséget nem róhat. Jelen Dokumentáció az ajánlattevő semmifajta igényt nem jogosult alapítani.
3. Ajánlatkérő nem kötelezi el magát a legalacsonyabb ár megajánlást tartalmazó ajánlat elfogadására, vagy az ajánlat készítése során felmerülő bármiféle költség megfizetésére.
4. Ajánlatkérő a Ptk. 6:74. § (2) bekezdése alapján fenntartja a jogot arra, hogy a jelen Dokumentációban foglaltaknak megfelelő, legkedvezőbb ajánlatot benyújtó ajánlattevővel szemben a szerződés megkötését indokolás nélkül bármikor megtagadhassa, a jelen ajánlatkérés szerződéskötési kötelezettséget nem keletkeztet Ajánlatkérő részére.
5. **Az ajánlatnak tartalmaznia kell az Ajánlatkérő Dokumentumokban előírt minden nyilatkozatot, igazolást és más dokumentumokat.**
6. Ajánlatkérő az eljárásban tárgyalást nem kíván tartani.
7. Az ajánlatnak felolvasólapot *(2. sz. melléklet)* kell tartalmaznia, amely feltünteti az alábbi adatokat:
* az ajánlattevő nevét, címét (székhelyét, lakóhelyét), adószámát, cégjegyzékszámát, bankszámlaszámát, a kapcsolattartó személy nevét, postacímét telefonszámát, e-mail címét;
* azt a számszerűsíthető adatot, amely az értékelési szempont alapján értékelésre kerül.
1. Az ajánlattevő kifejezett nyilatkozatát a Dokumentáció feltételeire, a szerződés megkötésére és teljesítésére, valamint a kért ellenszolgáltatásra vonatkozóan (*ajánlattételi nyilatkozat* *3. sz. melléklet)*.
2. Tárgyi eljárásban valamennyi dokumentum egyszerű másolatban is benyújtható.
3. Ajánlattevő részéről tilos a Dokumentáció harmadik félnek történő továbbadása, kivéve a szerződés teljesítésébe bevonni kívánt gazdasági szereplő részére szükséges információk biztosítása, továbbá tilos az ajánlatkérési dokumentáció közzététele és a jelen beszerzési eljáráson kívüli egyéb felhasználása.
4. A beszerzési eljárásban kizárólag az ajánlattételre felhívott gazdasági szereplő tehet ajánlatot:
* Ha több ajánlattevő közösen nyújt be ajánlatot, akkor a közös ajánlattevők csoportjának képviseletében tett minden nyilatkozatnak egyértelműen tartalmaznia kell a közös ajánlattevők megjelölését. Az Ajánlatkérő a közös ajánlattevőknek szóló értesítését, tájékoztatását, illetve felhívását az ekként megjelölt képviselőnek küldi meg.
* Közös ajánlattétel esetén csatolni kell a közös ajánlattevők által cégszerűen aláírt közös ajánlattevői megállapodást, amely tartalmazza az alábbiakat:
* a közös ajánlatevők nevét;
* azon ajánlattevőt, aki a közös ajánlattevőket az eljárás során kizárólagosan képviseli, illetőleg a közös ajánlattevők nevében hatályos jognyilatkozatot tehet;
* az ajánlat aláírása módjának ismertetését;
* valamennyi közös ajánlattevői tag nyilatkozatát arról, hogy egyetemleges felelősséget vállalnak a beszerzési eljárás eredményeként megkötendő szerződés szerződésszerű teljesítéséhez szükséges munkák megvalósításáért;
* a megállapodásnak az ajánlat benyújtásának napján érvényesnek és hatályosnak kell lennie, valamint hatálya, teljesítése, alkalmazhatósága vagy végrehajthatósága nem függ felfüggesztő (hatályba léptető), illetve bontó feltételtől.
1. Az Ajánlatkérő a Dokumentációt az ajánlattételi határidő lejártáig visszavonhatja (ideértve a Ptk. 6:74. § (2) bekezdését is), annak feltételeit írásban módosíthatja, valamint egyebekben is a szerződéskötésig indokolási kötelezettség nélkül elállhat a beszerzési igényétől. Az ajánlattevő ajánlatát az ajánlati kötöttség beálltáig vonhatja vissza.
2. Az ajánlat érvénytelen, ha:
* azt az ajánlattételi határidő lejárta után nyújtották be;
* az ajánlat lényeges ajánlati elemeket (ajánlati árelem(ek), szerződéses feltételek elfogadása) nem tartalmazza;
* az ajánlattevőt az eljárásból kizárták;
* az ajánlattevő alkalmatlan a szerződés teljesítésére;
* adott esetben hiánypótlást, valamint a felvilágosítást, követően sem felel meg jelen a Dokumentációban, valamint a jogszabályokban meghatározott feltételeknek, ide nem értve az ajánlat Ajánlatkérő által előírt formai követelményeit;
1. Az Ajánlatkérő fenntartja a jogot, hogy az eljárást eredménytelenné nyilvánítsa. Eredménytelen az eljárás, ha

- nem érkezett ajánlat,

- kizárólag érvénytelen ajánlat érkezett,

- valamelyik ajánlattevő az eljárás tisztaságát-, vagy a többi ajánlattevő érdekeit súlyosan sértő cselekménye miatt az Ajánlatkérő az eljárás érvénytelenítéséről dönt.

1. Irányadó idő: A Dokumentációban valamennyi órában megadott határidő magyarországi helyi idő szerint értendő.
2. Irányadó jog: jelen beszerzési eljárás során a Dokumentáció megküldésekor hatályos jogszabályok rendelkezései az irányadók.
3. Az Ajánlatkérő konzultációt, helyszíni bejárást nem tart. Kiegészítő tájékoztatást az érdekelt gazdasági szereplő kérhet, melyeknek legkésőbb az ajánlattételi határidőt megelőző **3. munkanapig kell beérkezniük Ajánlatkérőhöz** (képviseletében eljáróhoz). Ajánlatkérő a határidőben beérkezett kiegészítő tájékoztatást legkésőbb **az ajánlattételi határidő lejárta előtt 2 munkanappal válaszolja meg**. Az esetleges kiegészítő-tájékoztatás kéréseket és az ajánlatot kérjük elektronikus formában benyújtani az alábbi e-mail címek mindegyikére: seres.csaba@vacholding.hu, varga.borbala@vacholding.hu, vasvari.ede@vacholding.hu és info@vacholding.hu.
4. Az ajánlattevő kötelessége, hogy meggyőződjön a Dokumentációban és az Ajánlatkérő által az ellátandó feladatokkal kapcsolatban szolgáltatott valamennyi információ pontosságáról. Az ajánlattevőnek teljes körű ajánlatot kell adnia a feladatok megvalósítására. Az Ajánlatkérő nem fogad el semmiféle kifogást azon az alapon, hogy az ajánlattevő elmulasztotta a Dokumentáció valamely része tartalmának vizsgálatát.
5. Az ajánlattevő ajánlata benyújtásával elismeri, hogy tisztában van a hatályos, valamint az ajánlat megtételekor ismert, a teljesítésre kihatóan hatályossá váló jogszabályokkal, és ajánlatát mind ezek figyelembevételével állítja össze.
6. Ajánlatkérő jelen eljárásban előírja a közreműködő(k) ajánlatban történő feltüntetését, melynek alapján az ajánlatban meg kell jelölni *(5. sz. melléklet)*
* a beszerzésnek azt a részét (részeit), amelynek teljesítéséhez az ajánlattevő közreműködőt kíván igénybe venni,
* az ezen részek tekintetében igénybe venni kívánt és az ajánlat benyújtásakor már ismert közreműködőket;

Kérjük adott esetben a nyilatkozatot nemleges tartalommal csatolni.

Ajánlatkérő közreműködő alatt az alvállalkozót is érti. Közreműködőnek minősül az a gazdasági szereplő, aki (amely) a beszerzési eljárás eredményeként megkötött szerződés teljesítésében az ajánlattevő által bevontan közvetlenül vesz részt, kivéve

* azon gazdasági szereplőt, amely tevékenységét kizárólagos jog alapján végzi,
* a szerződés teljesítéséhez igénybe venni kívánt gyártót, forgalmazót, alkatrész vagy alapanyag eladóját,
* építési beruházás esetén az építőanyag-eladót;
1. Ajánlattevő ajánlata részeként köteles benyújtani az alábbi nyilatkozatokat:
* Átláthatósági nyilatkozat – (*6. sz. melléklet)*
* Összeférhetetlenségi és titoktartási nyilatkozat – (*7. sz. melléklet*)
* Alkalmasság igazolása körében bemutatott dokumentumok

- Referencia nyilatkozat – (*7. sz. melléklet*);

* Nemzeti Adó és Vámhatóság által kiállított nullásigazolás, vagy KOMA igazolás (amennyiben ajánlattevő nem szerepel a NAV köztartozásmentes adatbázisában)
* Aláírási címpéldány/Aláírásminta vagy ennek hiányában nyilvántartásba vételre vonatkozó végzés másolata.
* Közös ajánlattevői megállapodás (közös ajánlattétel esetén)
1. A nyertes ajánlattevő legkésőbb a szerződés megkötésének időpontjában köteles Ajánlatkérőnek a szerződéskötés időpontjában ismert valamennyi a szerződés teljesítésébe bevonni kívánt közreműködőt bejelenteni, – ha a beszerzési eljárásban az adott közreműködőt még nem nevezte meg. A nyertes ajánlattevő a szerződés teljesítésének időtartama alatt köteles Ajánlatkérőnek minden további, a teljesítésbe bevonni kívánt közreműködőt előzetesen bejelenteni.
2. Az eljárás nyertese: Az eljárás nyertese az az ajánlattevő, aki az Ajánlatkérő által a Dokumentációban meghatározott feltételek alapján, valamint a meghatározott értékelési szempont szerint a legkedvezőbb érvényes ajánlatot tette. Az Ajánlatkérő az eljárás nyertesével köti meg a szerződést, figyelembe véve a 17.) pontjában foglaltakat.
3. **Formai előírások:** Az ajánlatot ajánlattevőnek elektronikus úton kell – a Dokumentációban meghatározott tartalmi és formai követelményeknek megfelelően – elkészítenie és benyújtania:
* az ajánlat oldalszámozása eggyel kezdődjön és oldalanként növekedjen. Elegendő a szöveget, vagy számokat, vagy képe(ke)t tartalmazó oldalakat számozni, az üres oldalakat nem kell, de lehet. A címlapot és hátlapot (ha vannak) nem kell, de lehet számozni. Az ajánlatkérő az ettől kismértékben eltérő számozást (pl. egyes oldalaknál a /A, /B oldalszám) is elfogadja, ha a tartalomjegyzékben az egyes iratok helye egyértelműen azonosítható és az iratok helyére egyértelműen lehet hivatkozni.
* az ajánlatnak az elején tartalomjegyzéket kell tartalmaznia, amely alapján az ajánlatban szereplő dokumentumok oldalszám alapján megtalálhatóak;
* az ajánlatban lévő, minden dokumentumot (nyilatkozatot) a végén alá kell írnia az adott gazdálkodó szervezetnél erre jogosult(ak)nak vagy olyan személynek, vagy személyeknek, aki(k) erre a jogosult személy(ek)től írásos felhatalmazást kaptak;
* az ajánlat minden olyan oldalát, amelyen - az ajánlat beadása előtt - módosítást hajtottak végre, az adott dokumentumot aláíró személy(ek)nek a módosításnál is kézjeggyel kell ellátni;
1. **Adatkezelési tájékoztató**

Az ajánlatban vagy annak mellékletében szerepeltetett kapcsolattartók, szakemberek nevét, címét, e-mail címét, telefonszámát a Váci Városfejlesztő Kft. kizárólag az ajánlattal (nyertes ajánlat esetén a szerződés előkészítésével) kapcsolatosan kapcsolattartás céljából a szükséges lépések megtétele érdekében kezeli. Az adatok a Váci Városfejlesztő Kft. részére való megadásának megfelelő jogalapját az Ajánlattevő és szakembere közötti jogviszonyban az Ajánlattevő köteles biztosítani. Az ajánlattevő az ajánlat beadásának aktusával kijelenti, hogy az adatok átadására megfelelő jogalappal rendelkezik.

1. **Az Ajánlatkérő Dokumentumok megküldésének napja:**

**2022. november 23.**

**AJÁNLOTT IGAZOLÁS- ÉS NYILATKOZATMINTÁK**

**1. számú melléklet**

**TARTALOM- ÉS IRATJEGYZÉK**

**AZ AJÁNLATHOZ CSATOLANDÓ IRATOK VONATKOZÁSÁBAN**

|  |  |
| --- | --- |
|  | Oldalszám |
| Tartalomjegyzék – **1. számú melléklet** |  |
| Felolvasólap – **2. számú melléklet** |  |
| Ajánlattételi nyilatkozat – **3. számú melléklet** |  |
| Nyilatkozat közreműködő (alvállalkozó) igénybevételéről – **4. számú melléklet** |  |
| Átláthatósági nyilatkozat – **5. sz. melléklet** |  |
| Összeférhetetlenségi és titoktartási nyilatkozat – **6. sz. melléklet** |  |
| Referencianyilatkozat/referenciaigazolás – **7. sz. melléklet** |  |
| MSZ EN 1177:2018 vagy azzal egyenértékű megfelelőségi tanúsítvány egyszerű másolata |  |
| Kereskedelmi ajánlat – **8. sz. melléklet** |  |
| Nemzeti Adó és Vámhatóság által kiállított nullásigazolás, vagy KOMA igazolás *(amennyiben ajánlattevő nem szerepel a NAV köztartozásmentes adatbázisában)* |  |
| Aláírási címpéldány/Aláírásminta vagy ennek hiányában nyilvántartásba vételre vonatkozó végzés másolata |  |
| Közös ajánlattevői megállapodás (közös ajánlattétel esetén) |  |
| **AZ AJÁNLATTEVŐ ÁLTAL BECSATOLNI KÍVÁNT DOKUMENTUMOK (ADOTT ESETBEN)** |  |

**2. számú melléklet**

**Felolvasólap**

**Gumiburkolat beszerzése**

|  |  |
| --- | --- |
| Ajánlattevő neve: |  |
| Ajánlattevő székhelye: |  |
| Adószáma: |  |
| Cégjegyzékszáma: |  |
| Bankszámlaszáma: |  |
| Kapcsolattartó személy neve: |  |
| Kapcsolattartó személy postacíme: |  |
| Kapcsolattartó személy telefonszáma: |  |
| Kapcsolattartó személy e-mail címe: |  |

|  |  |
| --- | --- |
| **Értékelési szempont** | **Megajánlás** |
| **Nettó vételár (nettó HUF)** | **nettó …..,- Ft** |

Keltezés (helység, év, hónap, nap)

|  |
| --- |
| (képviselő aláírása) |

**3. számú melléklet**

**Ajánlati nyilatkozat**

Alulírott …………………………………………………………………, mint a(z) ……………….………………….............................................................. (székhely: ………...................................…….......................................) ajánlattevő szervezet képviselője a **Váci Városfejlesztő Kft.**, mint Ajánlatkérő által a „**Gumiburkolat beszerzése**” tárgyában kiírt beszerzési eljárás során az alábbi nyilatkozatot teszem:

Nyilatkozom, hogy ajánlatunk az előzőekben meghatározott – általunk az eljárás során megismert – dokumentumokon, információkon alapszik. A dokumentumokat megvizsgáltuk és azt a szerződésteljesítéséhez megfelelőnek találtuk.

A szerződéstervezetben rögzített, a tárgyi feladat ellátásához szükséges kötelezettségeinket maradéktalanul teljesítjük a Felolvasólapon megadott ár alkalmazásával. Nyilatkozunk, hogy ajánlatunkat az ajánlati kötöttség beálltát követően az ajánlattételi felhívásban megjelölt időpontig fenntartjuk.

Nyilatkozom, hogy nyertességünk esetén a jelen dokumentáció mellékletét képező szerződéstervezet megkötését vállaljuk és azt a szerződésben foglalt a feltételekkel teljesítjük.

Keltezés (helység, év, hónap, nap)

|  |
| --- |
| (képviselő aláírása) |

**4. számú melléklet**

**Nyilatkozat közreműködő igénybevételéről**

Alulírott …………………………………………………………………, mint a(z) ……………….………………….............................................................. (székhely: ………...................................…….......................................) ajánlattevő képviselője a **Váci Városfejlesztő Kft.**, mint Ajánlatkérő által a „**Gumiburkolat beszerzése**” tárgyában kiírt beszerzési eljárás során az alábbi nyilatkozatot teszem:

A szerződés teljesítése során az alábbi közreműködőket kívánom igénybe venni:[[1]](#footnote-1)

|  |  |
| --- | --- |
| **Közreműködő megnevezése****(székhely, adószám)** | **A teljesítés során betöltött szerepük** |
|  |  |
|  |  |

vagy

A szerződés teljesítése során nem kívánok közreműködőket igénybe venni. [[2]](#footnote-2)

Keltezés (helység, év, hónap, nap)

|  |
| --- |
| (képviselő aláírása) |

**5. számú melléklet**

**Nyilatkozat átláthatóságról**

**Az Ajánlattevő törvényes képviselőjeként kinyilatkoztatom, hogy a nemzeti vagyonról szóló 2011. évi CXCVI. törvény 3. § 1. pontja alapján, az Ajánlattevő szervezet átlátható szervezetnek minősül.**

Alulírott ………….. név, mint a ……………. cégnév (székhely: ……………….., adószám: ……………, pénzforgalmi számlaszám: Bank …………….., cégjegyzékszám: ………………, képviseli: ………….. ügyvezető) képviselője nyilatkozom, hogy a …………cég neve olyan jogi személy, amely megfelel a következő feltételeknek:

a) tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető,

b) az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van,

c) nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak,

d) a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében az a), b) és c) alpont szerinti feltételek fennállnak.

Keltezés (helység, év, hónap, nap)

|  |
| --- |
| (képviselő aláírása) |

**6. számú melléklet**

**Nyilatkozat összeférhetetlenségről és titoktartásról**

Alulírott *……………………* (*név*) a *…………………… (cégnév)* (székhely:…)ajánlattevő képviselője nyilatkozom, hogy az általam képviselt társasággal szemben felsorolt összeférhetetlenségi okok nem állnak fenn.

*Összeférhetetlen és nem vehet részt az eljárásban ajánlattevőként:*

*a) az ajánlatkérő által az eljárással vagy annak előkészítésével kapcsolatos tevékenységbe bevont személy vagy szervezet,*

*b) az a szervezet, amelynek*

*ba) vezető tisztségviselőjét vagy felügyelőbizottságának tagját,*

*bb) tulajdonosát,*

*bc) a ba)-bb) pont szerinti személy közös háztartásban élő hozzátartozóját az Ajánlatkérő az eljárással vagy annak előkészítésével kapcsolatos tevékenységbe bevonta,*

*ha közreműködése az eljárásban a verseny tisztaságának sérelmét eredményezheti.*

Egyúttal kijelentem, hogy a „**Gumiburkolat beszerzése*”*** tárgyú versenyeztetési eljárás során tudomásomra jutott információkat kizárólag az eljárásban használom fel, és ezeket, valamint a tudomásomra jutott üzleti titkot a vonatkozó jogszabályok alapján megőrzöm.

Keltezés (helység, év, hónap, nap)

|  |
| --- |
| (képviselő aláírása) |

**7. számú melléklet**

**Nyilatkozat a referenciáról**

(minta)

A ………….. …………….. (Kft, Rt, Bt) az alábbi beszerzés tárgyának megfelelő feladatokat végezte:

|  |  |  |  |  |
| --- | --- | --- | --- | --- |
| Szerződés tárgya | Teljesítés időtartama | Teljesítés összege | Ajánlatkérő neve, címe | Kapcsolattartó elérhetősége |
|  |  |  |  |  |
|  |  |  |  |  |
|  |  |  |  |  |

Keltezés (helység, év, hónap, nap)

|  |
| --- |
| (képviselő aláírása) |

1. Kérjük a megfelelőt aláhúzni [↑](#footnote-ref-1)
2. Kérjük a megfelelőt aláhúzni [↑](#footnote-ref-2)